PATVIRTINTA Molėtų rajono savivaldybės tarybos

 2023 m. lapkričio d. sprendimu Nr.B1-

MOLĖTŲ RAJONO KAIMO KULTŪRINĖS VEIKLOS MODELIS

I SKYRIUS

TIKSLAS

 1. Efektyvinti kultūrinę veiklą rajono seniūnijose, stiprinti tarpinstitucinį bendradarbiavimą.

# II SKYRIUS

# UŽDAVINIAI

 2. Įgyvendinti kaimo kultūrinės veiklos modelį, užtikrinantį seniūnijose veikiančių institucijų bendradarbiavimą.

1. Kelti kultūros paslaugų kokybę seniūnijose.
2. Tenkinti rajono kaimų bendruomenių kultūrinius, laisvalaikio ir socialinius poreikius.

# III SKYRIUS

# ĮGYVENDINIMAS

1. Kaimo kultūrinė veikla organizuojama seniūnijų principu.
2. Kiekvienoje seniūnijoje veikia seniūnijos kultūros taryba (toliau - Taryba), kurią sudaro seniūnijos seniūnaičiai, seniūnijose veikiančių bendruomeninių organizacijų, mokyklų, Molėtų rajono savivaldybės viešosios bibliotekos, viešosios įstaigos Molėtų krašto muziejaus, Molėtų kultūros centro ir kitų, seniūnijoje veikiančių, institucijų atstovai. Į Tarybą privaloma įtraukti visų seniūnijoje veikiančių kultūros įstaigų atstovus.
3. Tarybos sudarymą inicijuoja ir jos sudėtį įsakymu tvirtina seniūnas. Taryba atskaitinga seniūnui. Tarybos veiklą techniškai aptarnauja seniūnija. Tarybos darbo reglamentą rengia ir tvirtina seniūnas.
4. Taryba sudaroma 4 metams. Jai vadovauja pirmininkas, renkamas atviru balsavimu iš Tarybos narių. Pirmininkas atsakingas už posėdžių organizavimą, jiems pirmininkauja ir rengia Tarybos veiklos ataskaitas. Pirmąjį Tarybos posėdį šaukia seniūnas.
5. Taryba koordinuoja kultūrinės veiklos organizavimą seniūnijoje bei telkia partnerius bendriems projektams, rengia jos metinį veiklos planą (toliau – Planas). Plano įgyvendinimą koordinuoja taryba, o už konkrečias veiklas yra atsakingi kultūrinių veiklų iniciatoriai (muziejus, biblioteka, bendruomenės centras, kultūros centras, mokykla ir t.t.), jiems padeda kiti partneriai.
6. Plano paskirtis – kooperuoti visų institucijų pastangas, organizuojant visai bendruomenei skirtą kultūrinę veiklą. Jame numatomos pagrindinės kultūrinės veiklos ir vietos bendruomenei reikšmingi renginiai. Plane numatomos kultūrinės veiklos priemonės, renginių lygis, atsakingi asmenys, partneriai, vieta ir data, lėšos (priedas).
7. Seniūnijos renginiai skirstomi į As ir Bs lygius:

As lygio renginiai – reikšmingiausi, išskirtiniai, saviti, jubiliejiniai renginiai;

Bs lygio renginiai – atskirų institucijų organizuojami renginiai.

1. Plano sudarymą inicijuoja seniūnas. Jam kultūros ir švietimo įstaigos, bendruomeninės organizacijos ir asociacijos, viešosios įstaigos, veikiančios seniūnijos teritorijoje, teikia metų renginių planus, siūlo savo idėjas. Plano projektą seniūnas teikia Tarybai, atsižvelgdamas į pateiktus visų partnerių kultūrinės veiklos pasiūlymus, vietos gyventojų poreikius bei savivaldybės strateginio planavimo dokumentus. Taryba posėdyje svarsto Plano projektą ir balsų dauguma priima galutinį Plano variantą. Planą įsakymu tvirtina seniūnas iki gruodžio 10 dienos ir pateikia savivaldybės administracijos Kultūros ir švietimo skyriaus vedėjui ir Finansinės apskaitos skyriui.
2. Kultūrinę veiklą seniūnijose vykdo Molėtų rajono savivaldybės viešosios bibliotekos padaliniai, viešoji įstaiga Molėtų krašto muziejus, Molėtų kultūros centras, kaimų bendruomenių centrai, mokyklos, kitos viešosios įstaigos.

**IV SKYRIUS**

**FINANSAVIMAS**

1. Savivaldybė kaimo kultūrinę veiklą finansuoja per:
	1. Molėtų kultūros centrą;
	2. Molėtų rajono savivaldybės viešąją biblioteką;
	3. viešąją įstaigą Molėtų krašto muziejų;
	4. kitas viešąsias įstaigas;
	5. nevyriausybines organizacijas;
	6. seniūnijas, įvertinant jos gyventojų skaičių.
2. Per seniūnijas finansuojamos veiklos – rajono seniūnijų šventės, dalyvavimas rajoniniuose renginiuose, kūrybinės stovyklos, parodos, leidyba, mokymai, akcijos. Šios veiklos turi būti įtrauktos į seniūnijos metinį kultūrinės veiklos planą.
	1. Tinkamomis finansuoti pripažįstamos tik detaliai pagrįstos, su numatomų veiklų vykdymu susijusios išlaidos. Tinkamomis finansuoti išlaidomis laikomos:
		1. išlaidos paslaugoms, kurios yra būtinos siekiant įgyvendinti numatytas veiklas;

15.1.2. reikalingoms prekėms, tiesiogiai susijusioms su numatyta kultūrine veikla, įsigyti:

15.1.2.1. kanceliarinėms prekėms;

15.1.2.2. prizams, suvenyrams, smulkioms ūkinėms prekėms;

15.1.2.3. kitoms prekėms, kurios yra būtinos siekiant įgyvendinti numatytas kultūrines veiklas.

15.2. Netinkamos finansuoti išlaidos, tai išlaidos:

15.2.1. apmokėti veiklų įgyvendinimo išlaidas, kurios finansuojamoms iš kitų finansavimo šaltinių;

15.2.2. kelionėms į užsienį;

15.2.3. ekskursijoms ir išvykstamosioms edukacijoms;

15.2.4. bilietų pirkimui į renginius (koncertus, parodas, spektaklius, kino filmus, sporto varžybas ir kt.);

15.2.5. lėšos numatytos pastatams rekonstruoti arba kapitaliai remontuoti, ilgalaikiam turtui, kurio kaina didesnė nei 500 eurų, įsigyti.

16. Finansinės apskaitos skyriui pateikiami pagrindžiantys lėšų panaudojimą dokumentai ir informacija:

16.1. PVM sąskaita faktūra, sąskaita faktūra, prekių ir paslaugų kvitas, kasos kvitas;

16.2. viešojo pirkimo numeris ir renginio, kuriam skirta prekė ar paslauga, pavadinimas.

**V SKYRIUS**

**VALDYMAS IR KONTROLĖ**

1. Kultūrinių veiklų organizatoriai yra atskaitingi institucijų, kurioms atstovauja vadovams ir seniūnui.
2. Kartą per metus Taryba atsiskaito seniūnui ir seniūnijos gyventojams.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_